Source: http://legislatie.just.ro/Public/DetaliiDocumentAfis/197262
Timestamp: 2020-05-27 00:54:43+00:00
Document Index: 36917961

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10']

ORDIN 10 18/01/2018 - Portal Legislativ
*) Hotărârea Colegiului director al Autorității Naționale de Management al Calității în Sănătate nr. 14/2017 nu a fost publicată în Monitorul Oficial al României, Partea I. ... în temeiul art. 13 alin. (6) din Legea nr. 185/2017,președintele Autorității Naționale de Management al Calității în Sănătate emite prezentul ordin. + Articolul 1Următorii termeni se definesc după cum urmează:1. indicatorii cu valoare (-10) sunt indicatorii care reprezintă obligații legale sau indicatorii a căror neîndeplinire reflectă grave deficiențe la nivelul spitalului care pun sau pot pune în pericol siguranța pacienților, vizitatorilor, personalului, datelor și mediului; ... 2. planul de conformare la cerințele autorizației sanitare de funcționare, denumit în continuare plan de conformare, reprezintă documentul anexat autorizației sanitare de funcționare, cuprinzând activitățile, dotările și termenele de realizare a acestora, necesare îndeplinirii condițiilor legale de autorizare sanitară de funcționare; ... 3. indicatorul critic este indicatorul a cărui neîndeplinire reprezintă un risc major pentru siguranța pacienților, vizitatorilor, personalului sau mediului și determină întreruperea vizitei de evaluare. ... + Articolul 2Se aprobă criteriile în baza cărora se realizează încadrarea în categoriile de acreditare a unităților sanitare cu paturi aferente celui de al II-lea ciclu de acreditare, după cum urmează: a) punctajul total obținut în urma evaluării conformității cu cerințele standardelor Autorității Naționale de Management al Calității în Sănătate, denumită în continuare A.N.M.C.S.; ... b) ponderea indicatorilor cu valoare (-10) aplicabili unității sanitare; ... c) nivelul de îndeplinire a cerințelor privind obținerea autorizației sanitare de funcționare, exprimat prin existența sau inexistența unui plan de conformare. ... + Articolul 3Se aprobă categoriile de acreditare a unităților sanitare cu paturi aferente celui de al II-lea ciclu de acreditare. + Articolul 4Încadrarea unităților sanitare cu paturi în categoria I de acreditare, denumită „acreditat“, necesită îndeplinirea de către acestea a următoarelor criterii cumulative:a) să obțină în urma evaluării un punctaj total de conformitate cu standardele A.N.M.C.S. de cel puțin 90%; ... b) să nu existe indicatori punctați cu (-10) în procesul de evaluare; ... c) să dețină autorizație sanitară de funcționare fără plan de conformare. ... + Articolul 5(1) Încadrarea unităților sanitare cu paturi în categoria a II-a de acreditare, denumită „acreditat cu recomandări“, necesită îndeplinirea de către acestea, în urma evaluării, a următoarelor criterii cumulative: a) să obțină un punctaj total de conformitate cu standardele A.N.M.C.S. de cel puțin 70%; ... b) să obțină mai puțin de 10% din indicatorii punctați cu (-10) aplicabili unității sanitare respective; ... c) termenul de îndeplinire a planului de conformare, asumat de către unitatea sanitară cu paturi și de către forul tutelar sau patronat, să fie de maximum 12 luni de la emiterea acestuia. ... (2) În cazul îndeplinirii în integralitate a planului de conformare în perioada asumată prevăzută la alin. (1) lit. c), A.N.M.C.S. reanalizează încadrarea unității sanitare cu paturi în conformitate cu prevederile prezentului ordin.(3) În cazul neîndeplinirii planului de conformare în perioada asumată prevăzută la alin. (1) lit. c), unitatea sanitară cu paturi poate solicita prelungirea termenului cu maximum 12 luni, caz în care este clasificată în categoria de acreditare prevăzută la art. 6. + Articolul 6(1) Încadrarea unităților sanitare cu paturi în categoria a III-a de acreditare, denumită „acreditat cu rezerve, necesită îndeplinirea de către acestea, în urma evaluării, a următoarelor criterii cumulative:a) să obțină un punctaj total de conformitate cu standardele A.N.M.C.S. de cel puțin 51%; ... b) să obțină mai puțin de 30% din indicatorii punctați cu (-10) aplicabili unității sanitare respective; ... c) termenul de îndeplinire a planului de conformare, asumat de către unitatea sanitară cu paturi și de către forul tutelar sau patronat, să fie de maximum 24 de luni de la emiterea acestuia. ... (2) În cazul îndeplinirii în integralitate a planului de conformare în perioada asumată prevăzută la alin. (1) lit. c), A.N.M.C.S. reanalizează încadrarea unității sanitare cu paturi în conformitate cu prevederile prezentului ordin. (3) În cazul neîndeplinirii planului de conformare în perioada asumată prevăzută la alin. (1) lit. c), unitatea sanitară cu paturi este clasificată în categoria de acreditare prevăzută la art. 7. + Articolul 7(1) Încadrarea unităților sanitare cu paturi în categoria a IV-a de acreditare, denumită „acreditat cu încredere redusă“, necesită îndeplinirea de către acestea, în urma evaluării, a următoarelor criterii cumulative:a) să obțină un punctaj total de conformitate cu standardele A.N.M.C.S. de cel puțin 51%; ... b) să obțină mai puțin de 30% din indicatorii punctați cu (-10) aplicabili unității sanitare respective; ... c) termenul de îndeplinire a planului de conformare nu este asumat de către forul tutelar sau patronat sau este asumat pentru o perioadă mai mare de 24 de luni de la emiterea acestuia. ... (2) În cazul îndeplinirii în integralitate a planului de conformare, A.N.M.C.S. reanalizează încadrarea unității sanitare cu paturi în conformitate cu prevederile prezentului ordin. + Articolul 8(1) Încadrarea unităților sanitare cu paturi în categoria a V-a de acreditare se face pentru o perioadă de maximum 6 luni de la primirea raportului de acreditare, pe durata căreia acestora li se eliberează o decizie de prelungire a procesului de acreditare, și necesită îndeplinirea de către unitățile sanitare cu paturi a următoarelor criterii și condiții cumulative, indiferent de criteriul prevăzut la art. 2 lit. c):a) să obțină un punctaj total de conformitate cu standardele de acreditare adoptate de către A.N.M.C.S. de cel puțin 51%; ... b) să obțină cel mult 50% din indicatorii punctați cu (-10) aplicabili unității sanitare respective; ... c) prin excepție de la condiția prevăzută la art. 10 alin. (1) lit. a), unitatea sanitară cu paturi obține un punctaj mai mic de 51% pentru cel mult două standarde de acreditare. ... (2) În situația în care încadrarea unităților sanitare cu paturi în această categorie este determinată de prevederile alin. (1) lit. a) și b) și la sfârșitul perioadei de 6 luni nu solicită reevaluarea, sunt încadrate în categoria a VI-a „neacreditat“. (3) În situația în care încadrarea în această categorie este determinată numai de prevederile alin. (1) lit. c), la sfârșitul perioadei de 6 luni unitatea sanitară cu paturi poate solicita A.N.M.C.S. analiza și verificarea neconformităților care au condus la îndeplinirea sub 51% a standardelor, în vederea reîncadrării în altă categorie de acreditare. (4) Modalitatea de analiză și verificare a neconformităților prevăzute la alin. (3) se stabilește prin ordin al președintelui A.N.M.C.S. + Articolul 9(1) Încadrarea unității sanitare cu paturi în categoria a VI-a „neacreditat“ se face în cazul în care unitatea sanitară cu paturi se află în oricare dintre următoarele situații:a) a obținut un punctaj total de conformitate cu standardele A.N.M.C.S. mai mic de 51%; ... b) a obținut mai mult de 50% din indicatorii punctați cu (-10) aplicabili unității sanitare respective; ... c) a obținut un punctaj mai mic de 51% pentru mai mult de două standarde de acreditare; ... d) nu a îndeplinit în proporție de 100% indicatorii critici privind siguranța pacientului prevăzuți la art. 10 alin. (2); ... e) situația prevăzută la art. 8 alin. (2). ... (2) Spitalele din această categorie se pot înscrie într-o nouă procedură de acreditare în următorul ciclu de acreditare, cu respectarea prevederilor legale în vigoare în momentul solicitării înscrierii sau, în același ciclu de acreditare, la decizia Ministerului Sănătății. + Articolul 10(1) Se aprobă condițiile minime obligatorii generale pentru clasificarea unității sanitare cu paturi în categoriile de acreditare prevăzute la art. 4-7, respectiv:a) fiecare standard de acreditare să fie îndeplinit în proporție de cel puțin 51%; ... b) indicatorii critici privind siguranța pacientului prevăzuți la alin. (2) să fie îndepliniți în proporție de 100%. ... (2) Se aprobă temele și indicatorii critici privind siguranța pacientului obligatoriu să fie îndepliniți în proporție de 100%, după cum urmează:
Vasile CepoiBucurești, 18 ianuarie 2018.Nr. 10.-----